JohanHeinsen/ENO huggingface dataset:
Viborger Samler, 1846-11-17
Politiet i Kiel havde forleden fattet Mistanke til den derværende Haandværker-Forening (Gewerb-Verein), at deri Samme havde indsneget sig communistiske Tendentser. Foreningens Ledere bleve desaarsag forhørte, og ved Undersøgelsen af Olshausens Papirer forskede man omhyggeligt efter saakaldte Svendebøger," men fandt Jntet, da man virkelig skal have været i Vildfarelse i denne Henseende. Som bekjendt - hedder det herom i en Artikel fra Kiel af forrige Maaned spøger Communismen, navnlig i Frankrig, i mange Hoveder, og dens Gift udbreder sig igjennem alskens Romaner, der fylde Leiebibliothekerne og saa meget desto begiærligere læses af Haandværkssvendene, da de der gjenfinde sig selv og deres Tilstande. At forhindre dette, staaer neppe hverken i Regjeringens eller Politiets Magt. En vis overfladisk Dannelse udbreder sig saaledes videre og videre igjennem de lavere Klasser; at holde den tilbage, kan man ikke mere; man bør derfor søge at give den en høiere Retning, og dette skeer netop bedst ved at fremme saadanne lovlige Foreninger, som den herværende, istedetfor at lægge Hindringer i Veien for deres Virksomhed. Jntelligente Mænd, der ere fjernede fra al communistisk Uvæsen, holde nemlig her videnskabelige Foredrag og modarbeide saaledes netop sikkrest det fordærvelige Communisteri. Hvad Baco von Verulam sagde i Henseende til Religionen: lidt Philosophi fører Menneskene fra Gud, megen Philosophie føre dem derimod tilbage til ham, det lader sig ogsaa ganske anvende paa Staten og Drøftelsen af dens sociale Spørgsmaale. Vel sandt, at der ogsaa blandes lidt Politik heri engang imellem; men hvor taler man i vore Tider ikke om Politik, Hovedsagen bliver dog, at det skeer paa en moderat og sund Maade. Vil man med Magt hindre enhver Drøftelse af det Slags, betænke man iforveien Følgerne.
Viborger Samler, 1846-11-17
Tyverier og Jndbrud i Omegnen af Flensborg vedvarer paa en foruroligende Maade. Der skeer Jndbrud i Kirkerne og man stiæler og slagter levende Kreaturer, paa Markerne.
Viborger Samler, 1846-11-17
Borgerrepræsentanterne i Ribe have hidtil vægret sig ved at foretage nyt Valg paa en Raadmand, deels af Frygt for ikke dertil at finde Nogen tilstrækkelig dygtig, deels for at vinde Erfaring for, om ikke denne Post aldeles burde gaae ind. Cancelliet har nu stillet Borgerne det Alternativ, at vælge en ny Raadmand, eller vente at Regjeringen vilde inddrage Posten.
Viborger Samler, 1846-11-17
Stænderforsamlingen i Viborg, 13de Møde. Præsidenten anmeldte følgende private Andragender: 38) Andragende, tilstillet Præsidenten fra flere Jndvaanere i Odense til Stænderforsamlingen om, at denne vil fraraade Lovudkastet ang, almindelig Værnepligt og in subsidium andrage paa, at Kjøbstæderne, ligesom Hovedstaden, erholde deres egen Væbning m.v. 39) Gaardeier Kirk: Andragende, sigtende til, at den fornødne Foranstaltning træffes til Postgeleides Ordning paa en meere hensigtsmæssig Maade, og at Betalingen derfor udredes af Postkassen. 40) Biskop T. Müller: Andragende fra Sognepræst Friis i Sønder- og Nørre-Onsild, angaaende at Stænderforsamlingen vil fraraade Udkastet til Loven om almindelig Værnepligt i dets nuværende Skikkelse m.v. Til foreløbig Behandling foretoges Sagen betr. Udkast til en Anordning om Jndskrænkning i den Tid, hvori en Creditor kan holde sin Debitor i Gjældfængsel. – J den endelige Behandling af Sagen ang. Fritagelse for Skibsafgifter i visse Tilfælde blev Comiteens Jndstilling: at den forelagte provisoriske Placat erholder Lovskraft, dog med den Modification: at den der indeholdte Bestemmelse: under samme Betingelse skulle ogsaa Skibe, som formedelst Søskade anløbe en Havn, være fritagne for Havnepenge af Skib og Ladning" – ikkun bliver gjældende for de Skibe, som tilhøre Nationer, med hvilke reciproqve Handelstractater, der hjemle danske Skibe lignende Fritagelse, ere, eller ville vorde, afsluttede, – antaget med 35 St. mod 10. Til endelig Behandling foretoges desuden Sagen og Jndførsel, Fabrication og Brug af Spillekort Comiteens Jndstilling eenstemmig antaget), – og Sognefoged Jacobsens Andragende om Anskaffelse af Redningsbaade, hvor ligeledes Comiteens Jndstilling: at Forsamlingen vil petitionere Hans Majestæt om, at der, efter forudgaaet nøiagtig Undersøgelse og anstillede Forsøg af Sagkyndige, maa blive anskaffet for Statens Regning et passende Antal Rednings baade og andre Redningsapparater til de Skibbrudnes Ned ning, saaledes som disse maatte findes meest hensigtsvarende i Forhold til Kysternes forskjellige Beskaffenhed, samt at det derefter maatte behage Hans Majestæt at bestemme, hvor disse skulle anbringes, og hvorledes der ved deres Betjening og Tilsynet med samme nærmere vil blive at forholde, – eenstemmigen antoges. – Derpaa oplæste Kjøbmand Buchwaldt, det af ham indgivne Andragende om en Omregulering af Posttaxterne og Nedsættelse af Portoen. Paa den kgl. Commissarii Jndvending, at Brevportoen var en Jndtægt for Statskassen, svaredes, at Tabet for Statskassen vilde tildeels ind vindes igjen ved den større Correspondance, især naar alle Brevposter tillige bleve Personposter o. s. v., samt at det var ubilligt, at Handelstanden skulde bidrage saa uforholdsmæssig meget til Statens Jndtægter, idet mangen Handlendes Porto beløb sig til 1000 a 2000 Rbd. om Aaret. (Comitee: Buchwaldt, Ree, Bruun).
Viborger Samler, 1846-11-17
Handels-Efterretninger. Londoner-Kornmarkedet, den 9de Novbr. Trods de formindskede Tilførsler forøgedes i den sidste Uge den flaue Stemning for Hvede, og trods Prisernes Dalen 1 a 3 sk. pr. Qv. fandt ingen levende Afsætning Sted. Ringe Qvaliteter af Hvede at levere til Jrland holdt sig derimod i Prisen. Byg priserne ere dalede 2 a 5 sk. pr. Qvtr.; dog holdt Maltbygsig med en lille Reduction. Tilførslen af engl. Hvede i Morges var kun liden, og desuagtet maatte Eierne finde sig i en Reduction af 2 a 3 sk. pr. Qvtr. Fri, fremmed Hvede 2 sk. billigere. Simplere Qvaliteter af Byg vege paa ny 1 sk. pr. Qvtr.
Viborger Samler, 1846-11-17
Der skal i denne Tid i Kbhvn, circulere en Opfordring til vore Capitalister, at contrahere et stort Laan (3 Millioner) for Lehnsbesidderne i Østergotland, hvilket skal anvendes til at opdyrke de store, lidet dyrkede Landstrækninger, som findes i denne Deel af Sverrig. Da der tilbydes de eventuelle Contrahenter en betydelig Avance, og da Kongen af Sverrig endog ved sin Consens paa en Maade skal have garanteret Gjældens Sikkerhed, saa er der Rimelighed for, at vore Capitalister ville gribe denne Leilighed til at see deres Capitaler gjorte fordeelagtigt frugtbringende. Men hvorvel enhver bør have Ret og Raadighed til at gjøre med sin Formue, hvad han vil, saa vilde det dog være beklageligt, om saa store Summer skulde gaae ud af Landet. Ogsaa hos os, især i Jylland, findes der udyrkede Landstrækninger, som vistnok med stor Fordeel kunde benyttes, ogsaa hos os gives der Jndustrigrene, der trænge tilat ophjælpes, og hvortil de nødvendige Capitaler mangle. Ved saadanne Foretagender var det vel heller ikke umuligt at skaffe den fornødne Sikkerhed, enten i selve Entreprisen eller ved Hjelp af Regjeringen, naar denne fandt, at Sagen fortjente Hensyn. (Flyvp.) Eiendommen "Stormlyst, med Overdrev paa Amager, som i Aaret 1841 sammenkjøbtes for 14,000 Rbd. og som i Sommer blev kjøbt af Proprietair Rosberg for 12,000 Rbd. med Avl og Besætning, er i disse Dage atter bleven kjøbt af Hr. Hein for 16,000 Rbd. (Bla. Td.)
Viborger Samler, 1846-11-17
Agger Kanals Skibsliste. Jndk. den 10de November: P. K. Mortensen fra Mandahl. til Thisted med Trælast, J. Osmundsen fra dito til Struer Døde. Kjøbenhavn: Cand. theol. Conrad Emil Arfast, 23 Aar; Marie Holmblad, f. Høyer; Brolægger Jørgen Rasmussen, 30 Aar. - Helsingør, Færgemand O. Nicolaysen. Roeskilde, Hestehandler Henrik Formann, 53 Aar. – Gribsvad, Mad. Pauline Cornelia Amalia Gedalia, f. Wied, 29 Aar. - Skanderborg: Ane Elisabeth Engerslev, f. Ahrensberg, 63 Aar. - Aalborg: Forhenværende Krydsbetjent Emanuel Bendix, 90 Aar.
Viborger Samler, 1846-11-17
Theatret i Viborg. Onsdagen den 18de November (tredie Abonnementsforestilling) for første Gang: Don Cæsar de Bazan, nyt Lystspil i 3 Acter, efter det Franske.
Viborger Samler, 1846-11-17
Fredagen den 20de November (fjerde Abonnementsforestilling: Advocatens Datter, Skuespil i 2 Acter af Mad. Ancelot, derefter (for første Gang) Jntrigerne, Vaudeville i 1 Act af C. Hostrup. Selskabets Ophold bliver kun lidet over 3 Uger, saaledes at den sidste Forestilling vil blive givet Onsdagen J. Müller. den 9de Decbr. d. A.
Viborger Samler, 1846-11-17
Fredagen den 20de d. M., Kl. 10, holdes Præste Ordination i Domkirken. Den til Vinkel og Rind Sognekald udnævnte Sognepræst, Hr. Øllgaard, prædiker. Viborg, den 16de November 1846. N. C. Øilgaard.
Viborger Samler, 1846-11-17
AVERTISSEMENTS. Kjergaardsholm i Salling, som efter den nye Matricul staaer for Hartkorn 5 Tdr. 1 Skp., og har et Areal af 265 Tdr. Land geometrisk Maal, er underhaanden at faae tilkjøbs. Besætningen er for Tiden 4 Heste, 50 Fæcreaturer, og 20 Faar, men den kan, ved at fortsætte Opdyrkningen af en udgravet Mose, hvorover de nødvendige Veie ere anbragte og i god kjørbar Stand, udvides til det Dobbelte. Bygningerne ere alle saa gode som nye, og afgive Beboelse for en herskabelig Familie. Liebhavere af denne, for sit Hartkorn ualmindelig gode Eiendom, ville behage at henvende sig til Undertegnede. Kjergaardsholm, den 15de Novbr. 1846. J. Gramstrup.
Viborger Samler, 1846-11-17
En Vandmølle med tilliggende Jorder samt Kroprivilegium er underhaanden at erholde tilkjøbs. Eiendommen, der er beliggende ved Landeveien fra Viborg til Hammorum Herred, er ansat for Gammelskat 7 Rbd. 83 s. og nyt Hartkorn Ager og Eng 1 Td. 1 Fdkr. 2 1/2 Alb. samt for Mølleskyld 3 Tdr. 1 Fdkr. 2 Alb. Jorderne bestaae af omtrent 150 Tdr. Land, hvoraf 80 Tdr. Land ere Ager, 50 Tdr. Land Eng, hvoraf Halvdelen overrisles, og Resten Hede. Besætningen bestaaer for Tiden af 2 Heste, 8 Køer og 35 Faar. Der avles 30 til 35 Læs Høe. - J Møllen er indlagt 2 Qværne, den ene til Malning, den anden til Pilning. Desforuden er anlagt en Stampemølle. Der haves altid tilstrækkeligt Vand. Bygningerne ere gode og afgive Beboelse for en Familie udenfor Bondestanden. Den største Deel af Kjøbesummen forventes at kunne blive indestaaende. Cand juris Neckelmann i Viborg meddeler nærmere Oplysning.
Viborger Samler, 1846-11-17
Aar 1846 den 7de November blev i Kjøbenhavns Criminal og Politiret afsagt Dom i Sagen: Nr. 115, Procurator Nyholm som Actor, contra: Tiltalte, Redacteuren af Bladet Kjøbenhavnsposten, J. P. M. Grune, og derved saaledes kjendt for Net Tiltalte, Redacteuren af Bladet Kiøbenhavnsposten, J. P. M. Grune, bør til Kjøbenhavns Fattigvæsens Hovedkasse bøde tre Hundrede Rigsbankdaler, samt være den i Forordningen, 27de September 1799, 20 anordnede Censur undergiven i fem Aar. Saa bør han og tilsvare alle af Actionen flydende Omkostninger, hvoriblandt Salair til Actor og Defensor, Procuratorerne Nyholm og Justitsraad Weidemann, 8 Rbd. til hver. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven." Hvilket, i Medfør af ovennævnte Forordning, herved bekjendtgjøres.
Viborger Samler, 1846-11-17
Justitscontoiret under Kjøbenhavns Criminal- og Politiret, Manger. den 7de Rovember 1844. Nørre-Jyllands AaCænder=Tidende 1846. De, der ønske at subskribere paa Samme, ville behage herom snarest at gjøre Anmeldelse til nærmeste kongl. Postcontoir og for Viborg By og Omegn til Undertegnede. Prisen er, uden Hensyn til Nummer=Antallet, 3 H. Wissing. Rbd. pr. Exemplar. Linierede Schrmata til Valglister kunne erholdes tilkjøbs paa Bogtrykkeriet.
Viborger Samler, 1846-11-17
Gode Seller til 2 a 3 s. Stkt. og Peberrod a 8 s. Pd., kan kjøbes hos Gartner Møller.
Viborger Samler, 1846-11-17
Hvide Gjedeskind til Peltser Cl. Handberg. kjøbes hos
Viborger Samler, 1846-11-17
Natten til Løverdag den 7de De, er en sortbroget Stud, kommen tilløbende til Undertegnedes Gaard. Af Kiendemærker anføres, at der paa Studens venstre Side er klippet et N. Eiersmanden til Samme bedes snarest at afhente den. Thisted i Tapdrup Sogn pr. Viborg, den 14de Novbr. 1845. Søren Lausten.
Viborger Samler, 1846-11-17
Et Faar er bortkommet Undertegnede, market i begge Ører, uklippet, med et Stykke Reb om Halsen. Finderen erholder en passende Douceur af Mads Knudsen Hollænder, i Viborg.
Viborger Samler, 1846-11-17
Torsdagen den 26de Dennes, Formiddag Kl. 10, afholdes i de Kongelige Skovanlæg paa Alheden Auction over endeel til Bygningstømmer tjenlige Graner, hvoriblandt flere hundrede tilslingrede og opkantede Bielker paa 10, 11 og 12 Alens Længde, samt endeel Spændtræer og Lægter. De Tømmer sorter, som agtes bortsolgte paa bemeldte Dag, ligge fra den 24de De til Eftersyn for Lysthavende, som behageligen vilde møde hos Undertegnede paa Steendalgaard, i hvis Nærhed, Auctionen tager sin Begyndelse. Steendalgaard, den 16de Novbr. 1846. Bang.
Viborger Samler, 1846-11-19
Nr. 182. 34 Aarg. Kongelig allernaadigst privilegeret Tidende. Stifts Jo Forsendes med Brevposten i Danmark og Hertugdommerne. Jonaparsonpopsammensangangsmaaderson. Jonaparsonpopsammensangangsmaaderson. Torsdagen den 19de November 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-11-19
Nyeste Postefterretninger. Tydskland. "Dentsche Allg. Zeit." søger i en Correspondentortikel at gjendrive og latterliggjøre en fra Berlin under 6te Novbr. meddeelt Artikel om at Salget af Dronkes "Berlin er forbudt Berlins Boghandlere under Tugthuusstraf, – ved at søge at godtgjøre, at en saadan Straf ligger udenfor Politiets Competence og at den kun kan finde Sted efter, en af Criminalretten afsagt Dom. Men det nævnte Forbud lyder saaledes: "De Herrer Boghandlere blive tillige gjorte op nærksomme derpaa, at de ikke alene idømmes den lovbestemte Pengestraf, naar de udsælge denne Bog, men at de desuden efter § . . . af Landretten ville som Bogens Udbreder blive belagte med tvaarig Tugthuusstraf.
Viborger Samler, 1846-11-19
"Ober- P. A. Zeit." anfører, at den i den litarariske Anstalt i Frankfurt am Main udgivne fortræffelige Billedbog for smaa Børn, har havt en besynderlig Skjebne ved den russiske Grændse. Visitator antog nemlig, at de interessante Afbildninger af Struwwelpeter, og den onde Nicolaus," der dukker Børnene ned i Blækhuset, vare politiske Billeder, og tilbageviste Exemplarerne.
Viborger Samler, 1846-11-19
Fra Speier (Rhinbaiern) meldes under 4de Novbr.,at Kongen af Baiern har af Statskassen laant Communerne i Pfalz en rentefri Sum af 150,000 Gylden til Opkjøb i Udlandet af Korn og Meel, for dermed at understøtte de fattigere Klasser.
Viborger Samler, 1846-11-19
Storbritannien og Jrland. London, den 10de Novbr. Ved den nye Lord-Majors Jndsættelsesgilde vare de fleste Ministre og mange høiere Embedsmænd og Parlementsmedlemmer tilstede. Toasten til Ære forde forenede Gesandter besvaredes af den tyrkiske Gesandt, der – som det synes - var den eneste tilstedeværende fremmede Gesandt. Da Lordmajoren udbragte Toasten, for Ministrene, yttrede Lord John Russell, at Ministeriet stedse kunde giøre Regning paa Citos Understøttelse. saalænge det alvorlig stræbte efter at fremme Rigets Jnteresser, værne og Rigets Ære og haandhæve den politiske Frihed, af hvilken Grund han ogsaa holdt sig forsikkret om at hans Pligter som Regjeringens første Minister ingensinde vilde i Parlementet kunne geraade i Collision med hans Forpligtelser som Repræsentant for Cito.
Viborger Samler, 1846-11-19
The Times indeholder en skarp Artikel imod Lord Brougham, hvem denne Journal bebreider hans Forbindelse med det franske Hof i de nuværende spændte Forholde, og om hvem den paastaaer, at han har ladet sig leie af Ludvig Philip til at forsvare i Overhuset dennes kun paa Tilfredsstillelse af dynastiske og pecuniaire Jnteresser rettede Politik i det spanske Ægteskabspørgsmaal. The Times formener, at Jngen kan staae inde for, at Lord Brougham jo vil ende sine Dage som Marschal af Frankerig. Morn. Chron., der – som bekiendt – ansees for Lord Palmersions Organ, gjør i sit Numer af 7de Novbr. følgende bemærkninger og Englands Politik med Hensyn til Frankerig: "Madriderjournalerne træde i den franske La Presse's Fodspor, idet de søge at overtyde deres Publicum om, at England, i sin Opposition imod Frankerig i Anledning af Hertugen af Montpensters Ægteskab, ikke vil vove at lade det komme til Krig. De anføre Tahiti=Anliggendet, Erobringen af Algier og Ophævelsen, af Gjennemsøgningsretten som Beviser paa, hvor lidet Mod England udviser, naar virkelig Fare er forhaanden og vi maae indrømme, at hine Anliggender ikke egne sig til at forøge vor Berømmelse som en viis og modig Nation.
Viborger Samler, 1846-11-19
Endnu gaves der ingensinde et Tidspunct, hvori England havde saa skjellig Aarsag, som netop nu, til at komme til den Erkiendelse: hvor taabeligt det handler i at opofre sine velbegrundede Rettigheder, for derved at bevare Freden. Enhver utilbørlig Concession forøger vore Naboers Fordringer. Den os tildeelte Lection er en ubehagelig, men den kan være os gavnlig for Eftertiden. London, den 13de Novbr. Efter private Meddelelser, fra New-York af 22de Octbr. skulle Americanerne, tilTrods for Vaabenstilstanden, have overfaldet Nordamericanerne ved Monterey, men være afviste med blodige Pander. Morn, Post melder, at det nuværende Ministerium, vil forstærke sig ved at optage nogle af Sir Rob. Peels indflydelsesrige Tilhængere i Ministeriet. Jblandt disse nævnes den unge talentfulde Greve af Dalhousie, Greven af Lincoln og Sir James Graham. Frankerig. Saaledes vilde Skjebnen, at de to øverste Anførere for den franske Expedition til Algier i Aaret 1830 Marschal Bourmont og Adm. Duperre skulde næsten paa selv samme Tid, kun med et Mellemrum af faa Dage, bort træde fra denne Verdens Skueplads. Den 8de Novbr. jordedes Admiral Duperre. Paa denne gamle Søkrigers Katafalk fandtes Jndskrifterne: Flottillen ved Boulogne, 1804; Sirenes Kampe 1808, Bellonas Kompe 1808 og 1809, Fægtning ved Grandport 1810; Cadiz, 1823. Algier 1830. Tolv Batailloner, 4 Escadroner, 1 Batterie Skyts, 1 Escadron Gensdarmerie, en Bataillon af den udmærkede Parisermunicipalgarde - i Alt 25,000 Md. fungerede ved Sørgehøitiden.
Viborger Samler, 1846-11-19
Paris, den 12te Novbr. Sidste Mandag, melder Journ, des Deb. have Guizot og den russiske Charge d'affaires udvexlet den nylig imellem Frankrig og England afsluttede Handelstractat. Ved denne Leilighed har Keiseren af Rusland tildeelt Baren de Barante, fransk Gesandt i St. Petersborg, Storkorset af Alexander=New sky-Ordenen, og den franske Konge har tildeelt den russiske Charge d'affaires i Paris, v. Kisseleff, Stor officier-Stiernen af Æreslegionen. Beien af Tunis er den 8de Novbr. ankommen til Toulon. J det sidste Aar, fra 10de Novbr. 1845 indtil 9de Novbr. 1846 have Actierne i de forskjellige franske Jernbaner (19 i Tallet) lidt en saadan Tilbagegang, at de nuværende Priser i Forhold til de forrige, udvise et Tab af 245 1/2 Mill. Fres. Kun to Baners Actier ere stegne i Prisen.
Viborger Samler, 1846-11-19
Portugal. Lissabonefterretningerne af 31te Octbr. over Madrid lyde meget ugunstige for Dronningens Sag. General das Antas's Troppecorps skal allerede staae i Mafra; han selv skal have tilbageviist et Mæglingsforsøgaf Adm. Parker. Gen. Schwalbach skal ved Evora have lidt et Tab imod Jnsurgenterne.
Viborger Samler, 1846-11-19
Sydamericanske Fristater. London, d. 14de Novbr. Den britiske overordentlige Gesandt i Buenos Ayres, Hr. Hood, er landet i Falmouth. Ved hans Hjemkomst er ethvert Haab forsvundet om, at hans Freds mission ganske er mislykket. Dette Resultat vil man iøvrigt kun tilskrive den franske og engelske Gesandts Jntriguer i Montevideo.
Viborger Samler, 1846-11-19
Hamborg, den 16de Novbr. Privatbreve fra Wien, melde som et Rygte, at Krakaus Jndlemmelse i Østerrig, nu virkelig har fundet Sted. Denne Efterretning var allerede igaar bekjendt i Berlin, og indvirkede ufordeelagtigen paa Coursen.
Viborger Samler, 1846-11-19
Jndenlandske Efterretninger.
Viborger Samler, 1846-11-19
Kjøbenhavn. Hertugen af Upland er ankommen til Kbhvn, for at blive der i en 8 Dage. (Big. Td.)¬
Viborger Samler, 1846-11-19
J Løverdags havde flere Architecter indfundet sig paa Academiet, for at concurrere til Academiets Æresmedaille. Men da Opgaven: En Opdragelsesanstalt, blev dem forelagt, forlode de Alle Academiet, da de formodentlig fandt, at denne Opgave var altfor ubestemt til at de turde binde an med den. - Med den artesiske Brønd boring paa Nyholm gaaer det bestandig langsomt, skjøndt Arbeiderne afbrudt fortsættes. De skulle nemlig i den senere Tid være stødt paa Flintlag, som koste megen Anstrængelse at trænge igjennem. (Ah. Av.)
Viborger Samler, 1846-11-19
Den jydske Stænderforsamling havde - hedder det i Fædrelandet Nr. 279 - hævdet sig en høi Plads i Folkets Tillid, den havde udmærket sig ved en hensynsløs Diervhed i sin Færd, ved en ærlig Aabenhiertighed i sine Udtalelser, ved en national Kraft i sin Stræben, ved en fast holdning og stor Enighed i alle vigtigere politiske og nationale Spørgsmaal. Disse dens Fortrin begyndte alt i 1840 at træde frem; de vistes atter i 1842 ved Adressen i Anledning af Peter Hjort Lorenzens Behandling; de lagdes sidst for Dagen ved dens høist alvorlige Adresse i 1844; den roeskildske Forsamlings store Overlegenhed i aandelige Kræfter havde ikke mægtet at forbunkle dem. Men hvorledes vil den jydske Forsamling tænke at kunne bevare sin Stilling i den offentlige Mening, naar den paa een Gang opgiver alle sine Særkjender, begynder at tage ængsteligt Hensyn til hvad der kan være Regjeringen beleiligst, at gaae paa Accord, stikke under Stol af Frygt for at støde, at vige tilbage for vanskelige Tidsforhold, at vakle og at splittes: Troer den paa denne Maade at kunne udrette mere end hidtil, saa siig os da, hvad har den roeskildske Forsamling udrettet ved sin Forsigtighed og Føielighed, ved sin bugtende Taktik, ved sin skarpe Stands- og Jnteresse-Adskillelse, ved sin uendelige Meningsmangfoldighed; Det maa vel indrømmes, at selv med sin hele usvækkede moralske Kraft vilde den jydske Forsamling, fordi den formeget mangler Sagkundskab og politisk Ledning, og fordi den er saa langt fjernt fra Hovedstaden og saameget trykket af den provindsielle Aand, kun med stor Anstrengelse og ved gunstige Omstændigheders Hjælp udrette Meget; men vi spørge endnu engang, hvad vil den udrette, naar den opgiver, hvad der hidtil har været dens eneste Styrke, Og hvilket Øieblik er det, man har valgt til at skifte Couleur Det er, medens et stort og mægtigt Nabofolks udfordrende og truende Raab runger for vore Øren; det er, medens et enigt og stærkt, fast sammensluttet, godt ledet, af Høie og Mægtige beskyttet Parti uden mindste Forbehold anspænder al sin Kraft for at løsrive en Deel af Staten fra Moderlandet og forene den med et andet Statssamfund; det er, medens en dristig Kronprætendent med aabent Vizir proclamerer den Stat, hvorover han vil gjøre sig til Herre, saasnart som Omstændighederne tilstede det: det er, medens et moralsk, ja næsten juridisk, Oprør er nærved at begaaes af den halve Befolkning i en Nabo-Provinds; det er, medens 150,000 danske Borgere ligesom indvies til national, og derved til aandelig og politisk Undergang; – i et saadant Øieblik er det, den jydske Forsamling trækker sig tilbage i den provindsielle Smaaligheds Sneglehuus, for at disputere om HarboresFattigvæsen bør skilles fra Engbjergs og om Christen Balling bør have et Stykke Papir udleveret af Viborg Amtsraad.